Dónalegur flugfarþegi á tíunda áratug síðustu aldar er ástæða þess að spjallþáttadrottningin Oprah Winfrey fjárfesti í einkaflugvél . Winfrey greindi frá ástæðunni í viðtali við Vouge fyrir nokkrum misserum . „ Það koma dagar þar sem ég er opnari og vinalegri en aðra daga , “ sagði Oprah . „ Ein ástæða þess að ég fékk mér mína eigin flugvél árið 1991 er sú að ég var á flugvelli í mínum eigin heimi þegar kona kom upp að mér og sagði : „ Þú hegðar þér ekki eins og í sjónvarpinu . “ . “ „ Ef ég er á flugvelli er ég ekki endilega að faðma fólk . Ókei ? En ég er alltaf ég sjálf . “ Að sögn Winfrey sagði viðkomandi að hún væri alltaf að faðma alla í sjónvarpinu . Hún hegðaði sér hins vegar allt öðruvísi á flugvellinum .